Tetten érték a drogdílereket Kaposváron – Videó
A rendőrség kábítószer-kereskedelem miatt indított eljárást egy kaposvári és egy gadányi férfi ellen.
A 20 éves kaposvári J. Kevin október 16-án délelőtt épp 232 gramm növényi származékot adott át a 38 éves gadányi V. Józsefnek, amikor a rendőrök lekapcsolták őket. A szakértő megállapította, hogy kábítószernek minősült a náluk talált anyag.

A rendőrök átkutatták V. József autóját is, melyben készpénzt és pszichoaktív szernek minősülő szárított zöld növényt találtak. A házkutatáskor a gadányi férfi címén mérleget, növénytörmeléket, a kaposvári férfi lakásában pedig más kábítószerrel összefüggésbe hozható tárgyakat foglaltak le.

A nyomozók mindkét férfit gyanúsítottként hallgatták ki, majd október 19-én a bíróság elrendelte előzetes letartóztatásukat.

police.hu
Bűnügy